પોલીસ સ્ટેશનની તમામ ગાડીઓમાં ફરજ બજાવતા પોલીસને પણ વોટર સપ્લાયર્સને ત્યાંથી પાણીના જગ ભરીને ગાડીમાં રાખવાની ફરજ પડે છે. સોલા પોલીસ સ્ટેશનમાં પીએસઆઇએ પાણીની સુવિધા ન હોઇ જાતે પોતાના ખર્ચે આરઓ પ્લાન્ટ મુકાવ્યો હોવાનું જાણવા મળ્યું છે. જ્યારે આનંદનગર પોલીસ સ્ટેશનમાં તો પાણી જ નથી આવતું. હોજમાં જેટલું પાણી હોય તેટલું પીવાનું બાકી બહારથી જગ પર જ નિર્ભર રહેવું પડે છે. જ્યારે સેટેલાઇટ પોલીસ સ્ટેશનની વાત કરીએ તો તેમાં પણ કૂલર ક્યારેક બંધ થઇ જાય છે એક પોલીસ કર્મીએ નામ ન આપવાની શરતે જણાવ્યું હતું કે પોલીસ સ્ટેશનના પીઆઇને પાણીના વોટરકૂલર અને પ્લાન્ટ બંધ હોવા અંગે રજૂઆત કરવામાં આવે છે.